text: Vidner til overfald efterlyses
  13 december 2011 kl. 09.57
  Politiet efterlyser vidner til et voldeligt forsøg på røveri i Esbjerg mandag kort før klokken 16.00.
  En 24-årig kvinde blev udsat for et groft forsøg på røveri i baggården til Norgesgade 18 i Esbjerg.
  Kvinden blev sparket ned bagfra, og hun blev slået med en flaske.
  Gerningsmanden forsøgte at true kvinden til at udlevere sine penge.
  Han flygtede til fods. 
  Politiet efterlyser en mand med følgende signalement:
  ? Mand
  ? Ca. 170 cm høj
  ? Kraftig til muskuløs af bygning
  ? Mørk eller sort i huden
  ? Sort kort hår eller iført sort hue.
  ? Bar kraftig sort jakke i kort model med lyse ribkanter ved håndleddene
  ? Sorte bukser
  ? Sorte sko
  ? Taler dansk med accent.
  Syd- og Sønderjyllands Politi vil gerne høre fra mennesker, der måske har set eller hørt noget i forbindelse med overfaldet. Politiet vil også gerne høre fra personer, som omkring klokken 15.50 befandt sig i nærheden af Norgesgade 18.
  Vidner kan ringe til lokalpolitiet i Esbjerg på telefon 1-1-4.
  